
Folkeakademienes utvikling og nuværende standpunkt.

Vaaren 1884 tok Kristiania arbeidersam-fund det første skridt til at
skaffe folk uten særlige forkundskaper adgang til en fyldigere
almendannelse end den folkeskolen kan gi. Arbeidersamfundet tilkaldte
nemlig dr. med. Anton Nystrøm fra Stockholm for at holde et par
foredrag om det arbetareinstitut, som han dersteds hadde stiftet.
Dette, som hr. Nystrøm hadde grundlagt i 1880, kunde efter 4 aars
virksomhet se tilbake paa særdeles gunstige resultater og for at gjøre
arbeider-samfundets medlemmer bekjendt med disse og med institutets
arbeidsmetode og undervisningsplan var det, at hr. Nystrøm blev
tilkaldt.

I november 1884 utgik der indbydelse fra Kristianias 4 arbeidersamfund,
haand-verkerfagforeningenes centralkomité, den norske haandverks- og
industriforening samt byens ynglingeforening om at danne en
ar-beiderakademiforening for Kristiania med det formaal at søke
oprettet et arbeiderakademi. Da ca. 500 mænd og kvinder hadde tegnet
sig som medlemmer av foreningen, blev den konstituerende
generalforsamling holdt den 1ste mars 1885. I lovene blev der indtal en
bestemmelse om, at politiske og religiøse partistridigheter skulde
holdes borte fra foredragene, likesaa alt hvad der kunde krænke nogen
her i landet anerkjendt religion. Undervisningen skulde meddeles i
fuldstændige og systematiske kurser, og fagkredsen skulde omfatte
samfundslære og nationaløkonomi, anatomi og fysiologi (med
sundhetslære), fysik og kemi, naturhistorie, matematik og astronomi,
historie og literatur, samt jord- og folkebeskrivelse.

Til formand i bestyrelsen valgtes stadsfysikus G. E. Bentzen. Som
inspektør ansattes kandidat K. Tiemroth, som vistnok mere

end nogen anden enkeltmand hadde virket for akademiets stiftelse og som
hadde størst fortjeneste av dets organisation.

Generalforsamlingen vedtok at der straks skulde sættes et prøvekursus
igang. Dette aapnedes søndag 22de mars med en høitide-lighet i
universitetets festsal, og den følgende dag begyndte foredragene. Det
program, som var vedtat for disse, indlededes med følgende ord, som vel
kan ansees som uttryk for den bærende tanke ved akademiets oprettelse :

„Akademiet vil meddele mænd og kvinder, fortrinsvis av arbeidsklassen,
undervisning om naturens, menneske- og samfundslivets foreteelser,
oplyse om naturlovene og den menneskelige kulturs utvikling og
væsentlige resultater saavel paa det aandelige som paa det materielle
omraade — i det hele meddele de kundskaper, som for vor tid er
nødvendige betingelser for paa en normal og betryggende maate at kunne
befordre den enkeltes fysiske, intellektuelle og moralske utvikling til
held for familien, fædrelandet og det sandt menneskelige. I dette
øiemed vil forelæsninger i de almindelige grundvidenskaper daglig bli
avholdt i passende og systematisk ordnede kurser og paa en saa
be-livende, tiltalende samt forstaaelig maate som mulig uten netop at
kræve særlige forkundskaper/

Det første foredrag blev holdt av daværende universitetsstipendiat
(senere professor, statsminister) dr. Fr. Hagerup, som i en serie paa 6
foredrag ga en utsigt over statsøkonomiens hovedgrundsætninger. Ialt
blev der ved prøvekurset holdt 44 foredrag. Samtlige holdtes paa
universitetet, som velvillig hadde stillet de nødvendige auditorier til
bruk for dem. Tilstrømningen til foredragene var saastor, at lokalerne
paa langt nær kunde rumme alle som indfandt sig.

Da prøvekurset faldt saa heldig ut, indsendte bestyrelsen den 18de
april et andra gende om et statsbidrag stort 5000 kr. til akademiets
drift i kommende sæson. Da stortinget hertil badde bevilget 3000 kr.
mot at 6000 kr. blev skaffet tilveie paa anden maate, gik man den
følgende høst igang med et mere omfattende kursus. Akademiet kunde da
vinteren 1885—86 la avholde ialt 216 foredrag, hvilket omtrent svarer
til det som senere har været det gjennemsnitlige aarlige antal.

I de 28 aar akademiet til og med sæsonen 1912 — 13 har bestaat, har der
ialt været avholdt 6459 foredrag. Av disse har 744 været saakaldte
ekstraforedrag. Om denne specielle gren, der som fast institution blev
indført i læseaaret 1891—92, oplyser akademiet, at den har til hensigt
i enkelte eller i høiden 2 sammenhængende foredrag at frem-dra til
belysning emner, der enten er av særlig aktuel interesse eller som
lindes at være av den betydning, at de bør gjøres til gjenstand for
særskilt behandling i korte, sammentrængte oversigter.

Av de øvrige 5715 foredrag falder ca. 58 pct. paa naturvidenskapene, 25
pct. paa historie (kultur-, kirke- og literaturhistorie), 12 pct. paa
geografi og etnografi, resten paa samfundslære, kunsthistorie, filosofi
og praktiske fag.

Ialt har foredragene været besøkt av henved 1 million tilhørere (978
055). Dette gir i gjennemsnit 151 pr. foredrag. Størst var søkningen i
1902—3, da den var oppe i 238 i gjennemsnit pr. foredrag.

Foruten hovedavdelingen, som har sine lokaler paa universitetet og i
folkets hus, har akademiet 3 filialer: i Metodistkirken paa
Griinerløkken, i Sagenes arbeidersamfund og i Enerhaugens samfund.

I 10-aaret 1887—98 hadde akademiet et læseværelse med tilhørende
bibliotek i virksomhet. Det stod aapent for alle, men var særlig
beregnet paa akademiets tilhører-kreds. Det gjennemsnitlige aarlige
besøk paa

læseværelset var 7467 personer. Det blev nedlagt i 1898, idet det
Deichmanske bibliotek efter andragende fra akademiets styre og efter
forhandlinger med dette overtok virksomheten. Den 1ste november 1898
aapnede det Deichmannske bibliotek sit læseværelse i akademiets gamle
lokale.

Sine største indtægter har akademiet mottat som bidrag fra Kristiania
brændevinssamlag. Fra læseaaret 1886—87 til og med 1912—13 har denne
institution ydet akademiet ialt 193 200 kr. eller gjennemsnitlig over
7000 kr. pr. aar (mindste bidrag 5000 kr., største 8500 kr.)
Statsbidraget har utgjort 3 å 4000 kr. aarlig (mindste bidrag 3000 kr.,
største kr. 4269.22)’

Styrets formænd har følgende været: stadsfysikus Bentzen (1885—86), dr.
med. Hennum (1886—97), rektor Ræder (1897— 1900), observator Schroeter
(1900—06), generalsekretær Lange (1906—09) og rektor Ræder (1909—).
Inspektører: cand. philos. K. Tiem-roth (1885—87), meteorolog Aksel S.
Steen (1888 -97) og amanuensis Th. Tellefsen (1897—).

Allerede aaret efter at Kristiania arbeider-akademi hadde begyndt sin
virksomhet, blev der baade i Bergen, Trondhjem og Drammen optat arbeide
for oprettelse av lignende institutioner i disse byer. Av disse kom
Trond-hjems arbeiderakademi igang i 1886, Bergens og Drammens i 1887.

Trondhjem. Paa foranledning av redaktionen av et av Trondhjems dagblade
sam-mentraadte den 22de september 1885 en komité med direktør A.
Schøyen som formand „for at ta under overveielse om en
undervisningsanstalt i likhet med de saakaldte arbeiderinstituter i
Sverige og arbeiderakade-miet i Kristiania burde søkes oprettet".
Komiteen fandt at dette vilde være heldig og besluttede at utstede
indbydelse til dannelse av „Trondhjems forelæsningsforening". Den 25de
januar 1886 blev der holdt generalforsamling i foreningen og love
vedtat. Disse var av lignende ordlyd som Kristiania arbei-derakademis,
men indeholdt den bestemmelse, at der ved siden av de systematiske
kurser skulde kunne holdes særlige forelæsninger over mere almindelige
emner.

Foreningen begyndte sin foredragsvirksomhet 27de januar 1886. Den 26de
mai bevilgede stortinget et statsbidrag, stort 1200 kr., paa betingelse
av at 2400 kr. utrededes av Trondhjems kommune eller erhvervedes paa
anden maate. Dette statsbidrag har foreningen siden oppebaaret hvert
aar. De øvrige indtægter er tilveiebragt ved bidrag av kommunen og
brændevinssamlaget samt gjen-nem medlemskontingent.

Siden akademiets oprettelse har der til utgangen av læseaaret 1912—13
været avholdt ialt 2073 foredrag, d. e. gjennemsnitlig 75 foredrag
aarlig. Laveste antal foredrag var 63 (1911 —12) og høieste 99
(1902—03). Foredragene har ialt været besøkt av over 300 000 tilhørere,
gjennemsnitlig 153 pr. foredrag, laveste antal 63 (1893 — 94) og
høieste 244 (1996—97).

Som styrets formænd har følgende fungert: direktør Schøyen (1886),
direktør Jenssen (1887—90), adjunkt (senere rektor) Lossius (1890—91),
oberstløitnant Sejersted (1892—99), overlærer Rygh (1899—1903), rektor
Lossius (1903—08) og skoleinspektør Svensen (1908—).

Som inspektør og sekretær har oberst Graff fungert helt indtil sin død
i 1912. Som hans eftermand blev overlærer H. J. Johans-sen ansat.

Bergen. Bestyrelsen for „Selskapet til videnskabelighetens fremme",
hvis stifter og leder var overlæge Danielssen, nedsatte i 1886 en
komité, der skulde utarbeide plan for et arbeiderakademi i Bergen. Da
komiteen badde avgit sin indstilling, fik bestyrelsen bemyndigelse av
selskapets generalforsamling til at gaa igang med foredragene.
Akademiet, hvis officielle titel er „Foredrag for hvermand", traadte i
virksomhet i februar 1887. Det hadde paa forhaand sikret sig bidrag
baade fra staten (1000 kr.), kommunen (1500 kr.) og brændevinssamlaget
(500 kr.).

I de første 4 aar blev der holdt 3 foredrag om uken, fra 1891 av 4 og
endelig fra

1895 av 5 ukentlige foredrag — det antal som senere har været
opretholdt. Ialt har der (til 1913) været holdt 2388 foredrag med
gjennemsnitlig ca. 140 tilhørere pr. foredrag. I de sidste aar har dog
det gjennemsnitlige tilhørerantal været større, saaledes i 1911, da det
var 195, og i 1912, da det naadde et maksimum, nemlig 203. Foredragene
har i de senere aar været holdt i Bergens museums foredragssal.

Da „Selskapet til videnskabelighetens fremme" i 1894 blev opløst,
overtok Bergens museum foredragenes administration, idet de dog fik en
særskilt bestyrelse. Som formand i denne har følgende fungert:
statsminister Michelsen (1887—90), minister dr. Brunchorst (1891—1906)
og rektor Brekke (1906—).

Drammen. Bestyrelsen for Drammens arbeiderforening indsendte i februar
1887 til stortinget et andragende om en bevilgning paa 400 kr, „til
avholdelse av en serie almeninteressante foredrag for arbeiderklassen i
Drammen, mot at bestyrelsen paa anden maate tilveiebringer et lignende
beløp i samme øiemed." Stortinget utsatte saken, da det ikke ansaa den
tilstrækkelig ordnet og forberedt. Drammens arbeiderforening
sammenkaldte da et massemøte av byens borgere, hvor der blev nedsat en
komité paa 15 medlemmer med det hverv at utarbeide love for et
arbeiderakademi i Drammen og fremlægge planer og beregninger for dette.
Derefter indsendte arbeiderforeningen paanyt andragende til stortinget,
som den Ilte juni 1887 bevilget Drammens arbeiderakademi et statsbidrag
paa 800 kr. paa den betingelse, at mindst det dobbelte beløp blev
tilveiebragt ved indenbys bidrag.

Den konstituerende generalforsamling i „Drammens
arbeiderakademiforening" blev holdt 2den november 1887, hvorefter
akademiet begyndte sin virksomhet. I lovene bestemtes at kun
foreningens medlemmer har adgang til foredragene (aarspris 50 øre).

Der har ialt været avholdt 1273 foredrag, d. e. gjennemsnitlig 49 pr.
aar; laveste antal foredrag 39 (1901—02), høieste 65

(1894—95). Tilhørerantallet har gjennemsnit-lig utgjort 217 pr.
foredrag; laveste antal 104 (1909—10), høieste 320 (1887—88, d. e.

første aar).

Statsbidraget har utgjort mellem 700 og 1000 kr. Sparebanken har hvert
aar ydet 500 kr., samlaget gjennemsnitlig ca. 600 kr. (0—1000 kr.)

Styrets formænd: overretssakfører (senere statsraad) G. Thilesen
(1887—88), maskiningeniør Eng (1888—1906),bylæge Bie(l906—). Overlærer
Tord Pedersen har helt siden akademiets oprettelse fungert som dets
inspektør.

Stavanger. I 1890 nedsatte Stavanger arbeidersamfund en komité,
bestaaende av adjunkt Malm (formand), bibliotekar Halvorsen, adjunkt
Haugland, pastor Liitke og klasselærer Stavnem for at gjøre de
forberedende skridt til dannelse av en forening for offentlige
forelæsninger. I december 1890 utsendte komiteen en indbydelse til
dannelse av en saadan forening. Blandt indbyderne finder man samtlige
Stavangers mest fremtrædende mænd: rektor Steen, sogneprest Lars
Oftedal, amtmand Oppen, konsul Berntsen, overrets-sakfører Aarstad,
missionsprest Dahle, redaktør Oddmund Vik o. fl.

I indbydelsen heter det: „Som et av de bedste midler til at sprede
oplysning blandt den del av befolkningen, der ikke har hat adgang til
at nyde høiere skoleundervisning, har man med rette betragtet de
foreninger for offentlige forelæsninger og de arbeider-akademier, der
efter mønster av det i Stockholm av dr. Anton Nystrøm oprettede
arbei-derakademi, er stiftet i en flerhet av Norges og Sveriges større
byer og som i flere henseender har vist heldige resultater og ogsaa i
vor by paakaldt almenhetens opmerksomhet. Forelæsningerne anlægges
saaledes, at de kan følges av tilhørere, der ikke har nydt anden
undervisning end folkeskolens, og ved siden av de systematiske kurser
skulde der kunne holdes særlige forelæsninger over mere almindelige
emner. Tidens politiske og religiøse partispørsmaal skal holdes strengt
borte fra foredragene/

Tanken fandt tilslutning blandt alle lag av befolkningen og den 9de
mars 1891 blev

det konstituerende møte i „Stavanger fore-læsningsforening*4 holdt og
love vedtat. 16de april begyndte foreningen sin forelæsnings-virksomhet
med en foredragsrække av dr. Wyller over anatomi og fysiologi.

Ialt har der været avholdt 1150 foredrag, hvilket gir i gjennemsnit 51
foredrag aarlig; høieste antal 92 (1892—93) og laveste 31 (1898—99).
Foredragene har været meget godt besøkt, idet det gjennemsnitlige
tilhørerantal har været 190; laveste antal 128 (1901 —02), høieste 265
(1903—04).

Styrets formænd: adjunkt K. Malm (1991), cand mag. Thor Eeg-Larssen
(1891 —93), kaptein Waaier (1893—94), overrelssakfører Jess Daae
(1894—98), cand. mag. Ejmund Berg (1898—1903), overretssakfører J. S.
Kielland (1903—04), skolebestyrer R. Tveteraas (1904 —07), adjunkt
Skaaden (1907—09), skolebestyrer Tønnesen (1909—11), skolebestyrer
Tveteraas (1911—). Siden 1893 har hr cand. mag. (senere overlærer) Thor
Eeg-Larssen fungert som inspektør, sekretær og kasserer.

Statsbidraget har utgjort ca. 700 kr. aarlig; mindste bidrag kr.
397.87, høieste (de første aar) 1000 kr. Kommunens tilskud har været
600—800 kr. aarlig.

Efterat de større byer hadde oprettet arbeiderakademier eller
forelæsningsforeninger, begyndte ogsaa de mindre byer og
landdistrikterne at følge eksemplet. Fra 1893 av oprettes der hvert aar
nye akademier.

I januar 1893 blev Skiens akademi sat igang. Samme aar begyndte ogsaa
Hamar og Larviks arbeiderakademier. Skien og Larvik blev tilstaat et
statsbidrag paa 1000 kr., Hamar 500 kr.

I 1894 begyndte Sandefjord og Kongsberg, Sandefjord uten statsbidrag
(næste aar 600 kr.), Kongsberg med 800 kr.s bidrag.

1895 : Ringsaker (statsbidrag 200 kr.) og Moss (300 kr.)

1896 : „Fredrikshald og omegns forening til avholdelse av forelæsninger
for hvermand44 (750 kr.) Gjøviks arbeidersamfunds forelæsningsforening
(300 kr.) Fredriksstads og om-egns arbeiderakademi (700 kr.)
Storelvedalens forelæsningsforening (200 kr.).

1897 : Kristianssand (800 kr.) Medens

akademierne hittil hadde fremholdt, at foredragene væsentlig skulde
tilsigte at meddele almennyttige kundskaper, søkte og fik
Kri-stianssands arbeiderakademi-forening om statsbidrag for at „skaffe
mænd og kvinder en sund, interessant og vækkende underholdning, skikket
til at virke baade belærende og underholdende paa det store publikum."
Naar Kristiania, Bergens og Trondhjems akademier undtas, tør det vel
siges, at akademierne i det store og hele tat har drevet sin virksomhet
i den av Kristianssands arbeiderakademi antydede retning. — Samme aar
begyndte ogsaa Elverum (statsbidrag 650 kr.) og Horten, som det første
aar blev drevet uten statsbidrag, men som senere blev bevilget et
tilskud paa 600 kr. aarlig Endvidere Tjølling (det første aar uten
statsbidrag, senere 150 kr.) Dette akademi hadde antat titelen
„folkeakademi og var saaledes det første akademi, som optok det navn,
der siden 1910 er blit fælles for alle akademier. (Efter benstilling
fra departementet maatte dog akademiet i 1898 forandre navnet til
„Tjøllings arbeiderakademi"). Arendals og omegns arbeiderakademi
startedes ogsaa i 1897, det første aar uten, senere med 450 kr. i
statsbidrag.

1898. Løiten (300 kr.), Lillestrøm (uten statsbidrag, senere 250 kr.),
Lillehammer (400 kr.), Tønsberg (800 kr.), Voss (100 kr.),
Fre-driksværn (2 aar uten statsbidrag, senere 250 kr).

1899. Kragerø (400 kr.), Risør (375 kr.), Tvedestrand (først uten
statsbidrag, senere 300 kr.), Bodø (uten statsbidrag, senere 600 kr.).
Sidstnævnte akademi søkte om at der „for de nordlige landsdele maatte
bli ydet høiere bidrag end det sedvanlige, da det der nord var
forbundet med store vanskeligheter at gjennemføre tanken om et
tidsmæssig akademi". Bevilgningen blev imidlertid git paa de samme
betingelser som for de øvrige akademier.

Samme aar begyndte ogsaa Romedals arbeiderakademi (200 kr.) samt
Furnes, der

dog først det følgende aar fik statsbidrag (200 kr.).

1900. Sarpsborg (750 kr.), Porsgrund (535 kr.), Østre Aker (400 kr.),
Hitterdal (første aar uten statsbidrag, derefter 125 kr.),
Kristianssund (400 kr.) samt Tromsø (700 kr.).

1901. Nes (125 kr.) og Hønefos (650 kr.). Likesaa Aamot og Langesund,
begge det første aar dog uten statsbidrag, senere henholdsvis 125 kr.
og 150 kr.

Styret for Norges ungdomslag, som allerede i 1898 hadde indsendt til
stortinget et andragende om at der maatte bli stillet 20 000 ki\ til
regjeringens disposition for avholdelse av foredragskurser paa
landsbygden, hvilket andragende imidlertid blev oversendt regjeringen,
indsendte 25de mai 1901 et andragende om at der maatte bli fremsat
forslag om bevilgning av 10 000 ki*. til folke-forelæsninger i
ungdomslagene. Departementet var enig i at folkeforelæsninger ogsaa paa
landsbygden vilde være et virksomt middel til at sprede oplysning og
kundskap, men fandt det ønskelig at ungdomslagene først paa egen haand
organiserte slike forelæsninger og at staten med sit bidrag først
traadte støttende til, naar saken var kommet i god gjænge og den hele
organisation hadde vist sig tilfredsstillende og efter forventningen.
Hertil sluttet stortinget sig.

1902. Nedre Eker (300 kr.), Sem (250 kr.), Nøterø (400 kr.), Sandnes
(225 kr.), Haugesund (300 kr.) og Vang (100 kr ).

1903. Skotfos og Røro?, begge det første aar uten statsbidrag, senere
med henholdsvis 150 og 300 kr.

1904. Grimstad (240 kr.), Aalesund (500 kr.) og Narvik (140 kr.)

1905. Grue (200 kr.), Stange (200 ki\), Ringebu (200 kr.), Tønset (200
ki\), Flekkefjord (125 kr.), Saltdalen (140 kr.), Harstad og omegn (200
kr.), Lilleelvedalen (første aar uten statsbidrag, derpaa 200 kr.).

1906. Holmestrand (250 kr), Kongsvinger (250 kr.), Brevik (200 kr),
Modum 300 kr.), Hadseløen (200 kr.).

1907._ Sande (150 kr.), Hollen (140 kr.), Bamle (200 kr.), Drangedal
(150 kr.). Sammeaar begyndte de første sammenslutninger av ungdomslag
at virke som arbeiderakademier, nemlig Vestfold og Sunnmøre; det første
fik 450 kr., det andet 550 kr.

1908. Bærum (150 kr.), Asker (150 kr.), Lier (lf.0 kr.), Eidsvold (150
ki\), Øvre Eker (150 kr.), Melsomvik og Stokke. (150 kr.), Stord (150
kr.), Arne fabrikker (150 kr.), Eidsiva (200 kr.), Hordaland (225 kr.),
Farsund (første aar uten statsbidrag, senere 200 kr.).

1909. Jevnaker (200 kr.), Gudbrandsdalen (200 kr.), Mandal (200 kr.),
Nordfjord (200 kr.), Romsdal (300 kr.), Uttrøndelagen (300 kr.),
Inntrøndelagen (250 kr.), Namsos (200 kr.)? Hammerfest (200 kr.), Vardø
(100 kr.). Desuten Orkladalen og Stjørdalen, begge det første aar uten
statsbidrag; senere fik hvert av dem 190 kr. Likesaa Tjømø og Oster,
der senere fik 200 kr. hver.

1910. Askim (200 kr.), Gran (200 kr.), Valdres (140 kr.), Hallingdal
(200 kr.), Vest-agder (200 kr.), Sunnfjord (150 kr.).

1911. Lilleaker (likesom samtlige øvrige i dette aar uten statsbidrag;
senere 150 kr.). Rygge (senere 100 kr.), Figgen (senere 75 kr.),
Lyngdal pr. Farsund (senere 90 kr.), Vanse (senere 200 kr.), Ullensvang
(senere 200 kr.), Molde (senere 200 kr.), Kabelvaag (senere 200 kr.),
Melbo (senere 150 kr.), Hadsel (senere 150 kr.).

1912. Hurum (200 kr.), Østre Toten (200 kr.), Vardal (130 kr.), Rjukan
(250 kr.), Gjerpen (200 kr.), Sogn (2U0 kr.), Aalen (175 kr.), Mosjøen
og Vefsen (200 kr.), Mo, Ranen (150 kr.),^Fauske (200 kr.), Sulitjelma
(200 kr.), Leiranger (140 kr.), Steigen (150 kr.), Lødingen (100 kr.),
Svolvær (130 kr), Harstad (200 kr.), Lofoten og Vesteraalen (200 kr ),
Trums fylke (200 kr.).

For terminen 1912—13 bevilgede stortinget 1500 kr. som reisebidrag til
akademier i avsides egne. Departementet gik ut fra at

de statsunderstøttede folkeakademier i vedkommende egne sluttet sig
sammen til et forbund med et valgt fællesstyre, som skulde træffe
avtale med foredragsholdere om at reise rundt og holde foredrag i
saavidt mulig alle de i forbundet staaende akademier. Efterat
ansøkninger om bidrag av dette beløp var indkommet, blev dette fordelt
saaledes : Romsdals amts sammensluttede folkeakademier (5 enkelte
akademier) 300 kr., Nordlands amts sammensluttede folkeakademier (4
kredser med tilsammen 15 akademier) 900 kr., Tromsø og Trumsfylkets
folkeakademi 200 kr. og Rjukan folkeakademi 100 kr.

Øvre Eker, Ringsaker, Gran og Risør folkeakademier var ikke i
virksomhet 1912 —13. De to sidstnævnte gjenoptok den dog det følgende
aar.

1913. Rakkestad (200 kr ), Os i Østerdalen (180 kr.), Herre (150 kr.,
tidligere sammen med Bamle), Telefylket (500 kr.), Kopervik (150 kr.),
Hommelvik (150 kr.), Melhus (200 kr.), Flaa (200 kr.), Hegre (100 kr.),
Brønnøy (100 kr.), Sandnessjøen (150 kr.) og Nordre Trums fylke (200
kr.). Vestfold folkeakademi blev delt i 4 særskilte akademier, Søndre,
Midtre, Nordre og Øvre Vestfold, som hver fik 300 kr. i statsbidrag,
Sem, Vardal, Drangedal, Aalen, Lødingen og Harstad folkeakademier søkte
ikke om statsbidrag 1913— 14, da de hadde indstillet sin virksomhet.

Som reisebidrag til akademier i avsides egne var der av stortinget
bevilget 2000 kr. Dette beløp blev av departementet fordelt saaledes:
Romsdals amts sammensluttede

folkeakademier (4 akademier) 400 kr., Nordlands amts sammensluttede
folkeakademier (17 akademier) 900 kr., Tromsø folkeakademi 150 kr.,
Trumsfylkets fyrelesingslag 200 kr., Finmarkens folkeakademier
(Hammerfest og Vardø) 250 kr. og Rjukan folkeakademi 100 kr.

Oversigt over folkeakademienes virksomhet.

I nedenstaaende tabel er antallet av foredrag 1913 —14 samt størrelsen
av de stedlige indtægter anført efter hvad der av vedkommende akademi
var opført i det i 1913 til kirkedepartementet indsendte budgetforslag.
Tilhørerantallet er det gjennemsnitlige pr. foredrag i læseaaret

1912—13.

Antal foredrag Tilhører- antal 1912—13 Stedlige indtægter Tilsagt
statsbidrag 1912—13 1913—14 1913—14 Kr. 1913—14 Kr. 1. Kristiania 200
220 151 8 740.OO 3 150.00 2. Fredrikshald 36 36 435 1 680.oo 700.oo 3.
Sarpsborg 30 32 266 1 305.oo 600.oo 4. Fredrikstad 35 35 200 1 735.00
700.oo 5. Moss 21 21 260 1 090.oo 380.oo 6. Drammen 38 43 226 1 700.oo
750.oo 7. Kongsberg 28 28 114 1 533.00 540.oo 8. Hønefoss 20 20 180 1
089.oo 380.oo 9. Holmestrand 18 20 250 1 185.00 250.oo 10. Horten 36 36
340 1 835.00 680.oo 11. Tønsberg . 34 36 250 1 664.00 680.oo 12.
Sandefjord 28 28 265 1 300.oo 500.oo 13. Larvik 30 28 193 1 895.00
550.oo 14. Østre Aker ....... 23 23 187 630.oo 280.oo 15. Lille Aker 16
15 125 375.00 160.00 16. Bærum 18 76 830.oo 280.oo 17. Asker 14 20 100
555.00 200.OO 18. Lillestrøm 7 10 80 230.oo 110.oo 19. Rygge 15 100 425
oo 160.oo 20. Eidsiva 27 27 95 465.00 200.oo 21. Askim 13 15 230 697.00
200.oo 22. Lier 25 27 91 920.00 220.oo 23. Hurum 25 25 50 750.oo 230.oo
24. Nedre Eker 15 18 112 580.oo 280.oo 25. Modum 22 28 75 930.oo 320.oo
26. Sande 11 14 180 522.00 200.OO 27. Stokke 13 15 75 550.oo 240.oo 28.
Nøterø 18 20 106 800 oo 320.oo 29. Tjømø 16 ♦18 96 655.00 230.oo 30.
Fredriksværn 14 15 80 572.00 200.oo 31. Tjølling 10 14 70 430.oo 200.oo
32. Kongsvinger ....... 13 15 110 530.OO 250.oo 33. Hamar 20 30 151 1
455.00 300.oo 34. Gjøvik 21 20 182 827.00 400.oo 35. Lillehammer 22 22
225 1 050.oo 400.oo 36. Eidsvold 31 36 113 1 576.00 280.00Antal f<
1912—13 ure drag 1918—14 Tilhører- antal 1912—13 Stedlige indtægter
1913—14 Kr. Tilsagt statsbidrag 1913—14 Kr. 37. Grue .... 12 16 64
655.00 220.oo 38. Løiten • 14 15 100 720 oo 220 oo 39. Elverum .......
46 50 136 2 684.00 500.oo 40. Aamot 15 12 64 370.OO 185.00 41.
Storelvedalen . 16 20 120 903.oo 220.oo 42. Lilleelvedalen 10 10 66
320.oo 160.oo 43. Tønset 18 20 90 1 012 oo 280.oo 44. Østre Toten 7 15
615.00 220.oo 45. Jevnaker 15 16 . 445.00 200.oo 46. Gran • 20 537 oo
200.OO 47. Gudbrandsdalen 58 60 900.oo 300.oo 48. Hallingdal 28 420.oo
150.oo 49. Porsgrund 21 26 266 1 335.00 420.oo 50. Skien 37 38 311 2
200.oo 680.OO 51. Langesund 10 12 83 407.oo 150.oo 52. Brevik 11 11 80
427.00 200.oo 53. Gjerpen 19 30 160 1 050 oo 300. oo 54. Skotfos 14 14
96 473.00 200.oo 55. Notodden 19 200 1 387.00 300.oo 56. Rjukan 19 40 1
750.oo 470.oo 57. Bamle 10 10 57 330.OO 110.oo 58. Kragerø 12 15 131
600.oo 200.OO 59. Risør 15 500.oo 200.oo 60. Tvedestrand 13 14 145
617.00 250.oo 61. Arendal 27 26 148 1 131.00 500.oo 62. Grimstad 14 18
145 665.00 250. oo 63. Kristianssand 29 25 190 1 830.oo 500.oo 64.
Vestagder . 30 50 80 1 OOO.oo 320.oo 65. Mandal 12 14 287 578.00 200.oo
66. Farsund 15 20 70 845.00 250.oo 67. Vanse . 30 30 67 700.oo 320.oo
68. Lyngdal 10 15 61 255.00 120.oo 69. Flekkefjord 17 17 100 600.oo
220.OO 70. Figgen 10 5 75 153 oo 75.00 71. Sandnes 20 25 127 790.oo
250.oo 72. Stavanger 50 44 132 1 810.oo 680.oo 73. Haugesund 23 30 143
1 478.00 380.OO 74. Bergen . 82 85 203 2 850 oo 1 100.oo 75. Arne
fabrikker ...... 8 224.00 100.oo 76. Oster 30 40 45 760.OO 200.oo 77.
Ullensvang . 43 60 80 1 OOO.oo 260.oo 78. Sunnfjord 40 48 50 704,00
270.ooAntal foredrag Tilhører- antal 1913—14 Stedlige indtægter 1913-14
Kr. Tilsagt statsbidrag 1913—14 Kr. 1912—13 1913—14 79. Voss 14 15 140
536.00 160.oo 80. Hordaland 40 90 60 1 440.oo 360.oo 81. Stord 10 10 60
380.oo 150.00 82. Sogn _ 23 40 100 720.oo 210 oo 83. Nordfjord 91 113
79 1 414.00 380.oo 84. Aalesund ........ 16 20 203 937.00 320.oo 85.
Sunnmøre 159 200 102 2 045.oo 520.oo 86. Romsdal 70 80 109 800.oo
330.oo 87. Molde 10 14 160 587.00 200.oo 88. Kristianssund 38 37 216 1
781.00 680.oo 89. Trondhjem . . 70 70 82 2 242.00 1 100.oo 90. Røros 35
38 150 1 304.oo 420.oo 91. Uttrøndelagen 45 70 70 1 015.oo 360.oo 92.
Inntrøndelagen 18 30 104 456.00 120.oo 93. Orkladalen ....... 30 66
760.oo 220.00 94. Stjørdalen ........ 10 15 130 365.00 180.oo 95.
Namsos 18 20 83 672.00 260.oo 96. Mosjøen og Vefsen 17 16 250 514.00
200.oo 97. Mo, Ranen 6 8 57 221.00 110.oo 98. Bodø 19 20 160 820.oo
300.oo 99. Saltdalen 16 178 400.oo 200 oo 100. Fauske 9 20 160 650 oo
200.oo 101. Sulitjelma 6 10 154 430.oo 200.oo 102. Leiranger 10 12 150
227.00 140.oo 103. Steigen 10 16 118 410.oo 150.oo 104. Narvik 22 25 98
1 100.oo 280.oo 105. Svolvær 16 16 153 472.00 160.oo 106. Kabelvaag .
16 20 71 733.00 260.OO 107. Melbo 12 18 529.00 200.OO 108. Hadsel 7 20
44 360.oo 120.oo 109. Lofoten og Vesteraalen 53 100 40 1 600.OO 300.oo
110. Tromsø 23 38 135 790.oo 400.oo 111. Trums fylke 89 100 105 2
280.oo 550.OO 112. Hammerfest 23 25 180 830.OO 350.oo 113. Vardø •7 10
110 200.oo 100.oo Nye 1913—14. 114. Rakkestad 12 400.oo 200.oo 115.
Søndre Vestfold 40 1 010.oo 300.oo 116. Midtre Vestfold 50 1 180.00
300.oo 117. Nordre Vestfold 40 1 078.oo 300.oo 118. Øvre Vestfold 50 1
170.oo 300.ooAntal foredrag 1912-13 1913—14 Tilhører- antal 1913—14
Stedlige indtægter 1913—14 Kr. Tilsagt statsbidrag 1913—14 Kr. 119. Os
i Østerdalen 10 370.oo 180.oo 120. Herre 17 11 53 300.oo 150.oo 121.
Telefylket ....... 90 2 350.oo 500.oo 122. Kopervik 12 400.oo 150.oo
123. Hommelvik ....... 12 335.00 150.oo 124. Melhus 47 470.oo 200.oo
125. Flaa .... 20 200.oo 126. Hegre 10 225.00 100.oo 127. Brønnøy 10
235.00 100.oo 128. Sandnessjøen 10 336.00 150.oo 129. Nordre Trums
fylke .... 20 470.oo 200.oo

Foredragene. Efterat der gjentagne ganger ved stortingets behandling av
arbeiderakade-mienes budget var uttalt kritik over arten av de
foredrag, som holdtes i akademiene, blev der i 1900 av
kirkedepartementet op-nævnt en komité, der skulde tjene som mellemmand
mellem arbeiderakademiene og foredragsholderne. Til denne komité
bevilget stortinget 1200 kr., senere 700 kr. aarlig. Komitéen bestod av
følgende medlemmer : professorerne Gustav Storm (formand), Hjalmar Falk
og Gustav Guldberg, resid. kap. Eugéne Hanssen, fruerne Wenche Kielland
f. Greve og Valborg Lund f. Bruun, advokat Ludvig Meyer, overlærer Hans
Schjøth, observator Schroeter, statsadvokat Smedal, amanuensis Aksel
Steen og overlærer S. H. Strøm. Senere opnævntes endvidere:
overretssagfører Huitfeldt, Moss, som repræsentant for by-akademiene,
dr. Wefring, Løiten, for akademiene paa landet, professor Yngvar
Nielsen (arbeiderforeningen av 1894), maler M. Christiansen,
Lillehammer (de forenede norske arbeidersamfund) og guldsmed Magnus
Nielsen (det norske arbeiderparti).

Komiteen lot hvert aar tilstille akademiene en fortegnelse over
foredragsholdere og tilbudte foredrag, som den fandt hensigtsmæssige
for akademiene. Efter faa aars

forløp inddrog imidlertid stortinget bevilgningen til komitéen; siden
da har kirkedepartementet besørget utarbeidelsen av foredragslisterne,
som hvert aar tilstilles samtlige akademier. For læseaaret 1913—14
omfatter denne liste 140 foredragsholdere med ialt 1163 emner, hvert
emne behandlet i 1 eller flere, op til 14, foredrag.

Folkeakademienes forbund. Efter indbydelse av formanden i Moss
folkeakademis styre, hr. overretssagfører G. Huitfeldt, samledes i 1898
repræsentanter for endel folkeakademier paa østlandet til et møte paa
Moss for at drøfte saker av fælles interesse for akademiene. Saadanne
mater holdtes senere gjentagne ganger de følgende aar, hver gang hos
hr. Huitfeldt.

Oprindelig omfattet denne sammenslutning kun et faatal av landets
akademier. Men i 1905 blev det vedtat at man skulde søke alle landets
akademier samlet i et fælles forbund. Paa et møte, der holdtes paa
universitetet i Kristiania 1ste juni 1905, blev love for
„Folkeakademienes forbund“ vedtat. Til styrets formand valgtes hr.
Huitfeldt og til viceformand hr. rektor Horn, Hamar.

I henhold til lovene holdtes der møte hvert andet aar. Paa næste møte,
som holdtes i 1907, valgtes hr. Horn til formandog adjunkt Hoffstad til
viceformand. Siden den tid har hr. Horn hele tiden fungert som formand
indtil sin død sommeren 1913.

Av forbundets arbeide kan noteres, at det skyldes dette at
folkeakademienes foredragsholdere fik fribilletter paa jernbanerne.
Disse blev dog senere inddrat. Endvidere vedtok forbundet en tarif for
betaling av foredragene; denne benyttes av mange akademier og
foredragsholdere. Forøvrig har forbundets styre gjort flere
henvenhelser til statsmyndigheterne angaaende forskjellige forhold ved
folkeakademiene Ikke mindst betydning tør aarsmøterne ha faat derved,
at repræsentanter for de forskjellige akademier har kunnet utveksle
meninger om de foredrag, som har været holdt i de respektive akademier
og derigjennem gi oplysninger om nye og ukjendte foredragsholdere og
deres foredragsemner.

Forbundets styre bestaar for tiden av følgende medlemmer: overlærer
Hoffstad (fungerende formand); øvrige repræsentanter for byene:
stortingsbibliotekar Fischer, Kristi-

ania, rektor Søyland, Tønsberg, lærer Brudevold, Gjøvik og Jakob Vinje,
Aalesuud. Repræsentanter for landdistriktene: stortings-

mand Vassbotten, Søndmør og seminarbestyrer Schulstad, Elverum.

Efter andragende fra forbundet og efter indstilling av
kirkedepartementet vedtok stortinget i 1914 at hvert akademi skal som
statsbidrag faa op til 2/3 av dets foredragsutgifter (d. e. honorarer,
skyss og diæt til foredragsholderne). Utgiftene til lokale, annoncer og
administration biir derved slaten uvedkommende. Hertil føiet dog
stortinget den betingelse at statsbidraget ikke maa udgjøre over 20 kr.
for hvert foredrag, naar taleren er tilreisende, og ellers ikke over 15
kr. pr. foredrag.

Likeledes efter andragende fra forbundet besluttet stortinget at der
skulde ydes statsbidrag til et organ for folkeakademiene. Hertil
bevilgedes kr. 500. Forutsætningen er at bladet „For folke- og
barneboksamlinger" skal ulvides saa at det tillike kan tjene som organ
for folkeakademiene. Det skal indeholde meddelelser fra departementet
til akademiene, fra forbundsstyret til akademiene og fra de enkelte
akademier om deres virksomhet og ellers artikler som vedrører saker av
interesse for akademiene.

Reisebidraget til avsidesliggende akademier forhøiedes for
budgetterminen 1914—15 til kr. 2500. Ialt blev der for denne termin
bevilget kr. 46000 til folkeakademiene.

